
[bookmark: _GoBack]Sillanpää omavalvonnan seurantaraportti 
Omavalvontasuunnitelmamme on julkaistu Tavanan verkkosivuilla. Tällä seurantaraportilla julkistamme omavalvonnan toteutumiseen, valvonnan havaintoihin ja kehittämistarpeisiin liittyviä huomioita ja toimenpiteitä.
Omavalvontasuunnitelmamme mukaisen toiminnan toteutumista seurataan ja arvioidaan muun muassa säännöllisillä johtamiskeskusteluilla, poikkeamien seurannalla, auditoinneilla, asiakas- henkilöstö-, läheis- ja tilaajakokemuksen mittaamisella.
Tämä raportti kuvaa omavalvontasuunnitelmamme toteutumista, toiminnassamme havaittuja kehittämistarpeita ja jo aloitettuja kehittämistoimenpiteitä ajalla 1.5.26 -31.8.26.
1. Asiakaskokemus ja osallisuus 
Tavana Sillanpäässä toteutettiin Tavanan sisäinen auditointi kesäkuussa. Myös asiakkaita kuultiin auditoinnin yhteydessä. Asiakkaat kertoivat, että Sillanpään ohjaajien tuki on heille korvaamaton apu. Ohjaajilta saa tukea ja apua. 
Sillanpään päivätoiminnan asiakkaat ovat suurimmaksi osaksi Sillanpään tuetun asumisen asiakkaita ja toisilleen pidemmältä ajalta tuttuja. Tuttuus lisää asiakkaiden osallisuutta Sillanpäässä.
2. Toiminnan laadun arviointi	
Sillanpään sisäisessä auditoinnissa kesäkuussa nostettiin esille poikkeamien raportointi. Seurantajakson aikana on kiinnitetty huomiota siihen, että poikkeamaraportointia laajennettaisiin aikaisempaa enemmän kattamaan kaikkia poikkeamia. Huomioiden lääkityspoikkeamien lisäksi esimerkiksi asiakastapaturmat, tietoturvapoikkeamat, ympäristö/laitepuutteet sekä asiakkaan kohteluun/sovittuun palveluun liittyvät poikkeamat. Panostamme edelleen siihen, että poikkeamia kirjataan monipuolisesti ja ne huomioidaan omavalvonnassa ja palvelujen toteutuksessa.
Asiakaskirjauksissa ollaan osittain siirrytty Kanta-kirjaukseen, ei kuitenkaan vielä kaikkien asiakkaiden osalta. Kaikki ohjaajat ovat käyneet sosiaalihuollon kirjaamiskoulutuksen.
3. Henkilöstötilanne
Seurantajakson aikana Sillanpään vastaava ohjaaja muutti toiselle paikkakunnalle ja lopetti työt Tavanassa. Tämä aiheutti kesäajalle haastetta henkilöstötilanteeseen. Tästä huolimatta Sillanpäässä toteutettiin riitävä henkilöstömitoitus. 
Sillanpäässä työilmapiiri on hyvä. Asiakkaiden palvelun laadun kannalta tällä on suuri merkitys.
4. Onnistumiset
Saamme paljon positiivista palautetta palvelujemme laadusta sekä asiakkailta että tilaajalta. Sekä asiakkailta että tilaajalta saamamme palautteen mukaan palvelumme ovat luotettavaa ja asiakasta arvostavaa. 
5. Kehittämissuunnitelmat
Asiakaskirjauksissa haluamme edelleen kiinnittää huomiota asiakaskirjauksien ja palvelujen toteuttamissuunnitelmien laatuun ja yhdenmukaisuuteen huomioiden Kantaan siirtymisen. 

